«A sense of New»: Γνωρίστε καλύτερα το next best thing στον χώρο της ελληνικής μόδας αυτήν τη στιγμή\nΕλευθερία, αρμονία και δωρική λιτότητα είναι τα χαρακτηριστικά της συλλογής του Άγγελου Τσακίρη\nΓια τον Άγγελο Τσακίρη η μόδα αποτελούσε πάντα μια ανεξάντλητη πηγή έμπνευσης. Η κινητήριος δύναμη που ωθεί τον κόσμο να ανακαλύψει το όνειρο μέσα στην πραγματικότητα. Γεννήθηκε και μεγάλωσε στην Αλεξανδρούπολη, το 2013 ξεκίνησε να φοιτά στο τμήμα Fashion Design, Creation & Styling στο Fashion Workshop Mod’Art International στην Αθήνα και με την ολοκλήρωση των σπουδών του εργάστηκε πλάι σε καταξιωμένους Έλληνες σχεδιαστές μόδας. Το 2017 παρουσίασε την πρώτη προσωπική capsule συλλογή του με τίτλο «Alliberament», που στα ελληνικά σημαίνει «Ελευθερία», εμπνευσμένος από τα έργα του ζωγράφου Joan Miró κι έλαβε διθυραμβικές κριτικές για τις δημιουργίες που με τόση αριστοτεχνική μαεστρία ενώνουν τη ζωγραφική με τα πολυτελή υφάσματα και τις αιθέριες σιλουέτες.\nΈτσι, δυο χρόνια μετά το επιτυχημένο ντεμπούτο του κι έχοντας ήδη αποκτήσει ένα εκλεπτυσμένο πιστό κοινό, αποφασίζει να κάνει και το δικό του όνειρο πραγματικότητα, εγκαινιάζοντας το ατελιέ/showroom του σε έναν κατάλευκο intellectual χώρο που στεγάζεται σε ένα νεοκλασικό κτίριο στην καρδιά της Αθήνας.\nΗ νέα συλλογή του αφιερώνεται στη γυναίκα του «τώρα» που γοητεύεται από το «πάντα». Kαι αυτό σημαίνει πως ο σχεδιαστής επιλέγει να μη «φλερτάρει» με την εκκεντρικότητα, αλλά παραδίδει τη ραπτική στη διαχρονικότητα, αφαιρώντας από τη μόδα καθετί εφήμερο. Για τη νέα capsule σειρά του, μεταξωτές διαφάνειες τιθασεύονται στα χέρια του και παίρνουν τη μορφή αριστοτεχνικών πλισέ, υπακούοντας στην αυστηρότητα. Μια αυστηρότητα που εκφράζεται στην πιο θηλυκή εκδοχή της, αφού αέρινα όπως είναι από τη φύση τους τα μεταξωτά υφάσματα αγκαλιάζουν απαλά τη γυναικεία σιλουέτα, χορεύοντας μαζί της καθώς εκείνη κινείται.\nΣτους τόνους του «καμμένου» πορτοκαλί, του μαύρου και του μπλε ηλεκτρίκ, του πράσινου και της φτέρης, της μέντας και του τιρκουάζ, τα μεταξωτά πλισέ φορέματα Angelos Tsakiris αποκτούν μια παντοτινή θέση στη γυναικεία γκαρνταρόμπα. Εξαίσια λεπτομέρεια οι μικροσκοπικές λαμπυρίζουσες πέτρες που κοσμούν διακριτικά το τελείωμα του ποδόγυρου και «γειώνουν», το κατά τα άλλα, αιθέριο φόρεμα, χαρίζοντάς του μια στιβαρή υπόσταση.\nΕξελίσσοντας την άλλη μεγάλη του αγάπη, την επεξεργασία υφασμάτων, ο σχεδιαστής εμπνέεται από έργα του Cecil Touchon κι έρχεται να μετατρέψει βαμβακερές πρώτες ύλες σε wearable έργα τέχνης. Εδώ τα μαθήματα γεωμετρίας εφαρμόζονται σε αφαιρετικά φορέματα σε άσπρο-μαύρο και τα αφηρημένα τυπογραφικά κολάζ του Touchon μεταμορφώνονται σε υφασμάτινη ποίηση.\nΟ μινιμαλισμός αναμετριέται με την αέρινη πληθωρικότητα στα κομμάτια της συλλογής «A sense of New» φέρνοντας στο επίκεντρο τη σύγχρονη γυναίκα, εκείνη που ακροβατεί ανάμεσα στον δυναμισμό και στην αιθέρια φύση της, που χρειάζεται απλότητα, άνεση και καθαρότητα στις γραμμές, με μια αίσθηση νέου που ο ανερχόμενος σχεδιαστής προσπαθεί να μας εξηγήσει πώς κατέκτησε!\nΤο δημιουργικό ταξίδι… ξεκίνησε με πολύ μεγάλη χαρά και διάθεση ανακάλυψης αλλά και με μεγάλο σεβασμό προς τα όσα πρεσβεύει η μόδα. Ένα ταξίδι που στις αποσκευές του έχει τα πιο απαραίτητα εφόδια: αγάπη, στόχους και όραμα για ένα συναρπαστικό μέλλον που αφορά τις γυναίκες του τώρα.\nΣτην αρχή… ήταν όλα κάπως δύσκολα, όπως βέβαια συμβαίνει σε κάθε καινούριο ξεκίνημα, αλλά σιγά-σιγά, χρόνο με τον χρόνο το τοπίο γινόταν ολοένα και πιο ξεκάθαρο και φυσικά πιο γοητευτικό. Με αφετηρία το Fashion Workshop Mod’ Art International, το fashion design δεν άργησε να με συνεπάρει. Απ’ την αρχή της πορείας μου σε αυτόν τον χώρο τα πρόσωπα που συνάντησα και οι στιγμές στις οποίες συμμετείχα σημάδεψαν την καριέρα μου και άρχισαν να με πλάθουν ως designer.\nΕίμαι ευγνώμων... που βρέθηκαν στον δρόμο μου σημαντικοί και καταξιωμένοι άνθρωποι στον χώρο με πολύ μεγάλη πείρα και όραμα και πίστεψαν σε εμένα. Το σχεδιαστικό δίδυμο Χάρης και Άγγελος θα τολμούσα να πω πως είναι οι καλλιτεχνικοί μου γονείς και η Βίκυ Καγιά, η μούσα μου, που ενσαρκώνει πάντα τη σύγχρονη γυναίκα.\nΠριν έναν χρόνο... ίδρυσα το fashion brand angęlos tsakiris επιθυμώντας να αποδώσω μέσα από τα ρούχα μου το «τώρα». Μέσα σε αυτόν τον χρόνο, φυσικά, δεν έλειψαν οι δυσκολίες, είτε οικονομικές είτε σε καθημερινό επίπεδο. Ένα ρούχο είναι πολλά περισσότερα από όσα κάποιος νομίζει. Περνά από πολλά στάδια μέχρι να υλοποιηθεί και να φθάσει στην τελική του μορφή και όλη αυτή η διαδικασία απαιτεί πολύ σωστό προγραμματισμό και σεβασμό προς τη γυναίκα που θα το επιλέξει ώστε να καλύπτει τις ανάγκες της, αλλά και να της προσφέρει αυτοπεποίθηση.\nΔεν αντιπροσωπεύω... κάτι συγκεκριμένο. Εγώ, ωστόσο, νιώθω πως θέλω να δημιουργώ ρούχα που να συνάδουν με το πνεύμα των καιρών και όχι να είναι προσκολλημένα σε συγκεκριμένες δεκαετίες του παρελθόντος ή συγκεκριμένα καλλιτεχνικά κινήματα. Οι δημιουργίες μου θέλω να ρέουν και να κυλούν με τον χρόνο, παραμένοντας ωστόσο για πάντα επίκαιρες.\nΣχεδιάζω... έχοντας πάντα στον νου μου τη γυναίκα του σήμερα. Σχεδιάζω για τις γυναίκες με φιλελεύθερο πνεύμα, με προσωπική αίσθηση του στιλ, για εκείνες που ατενίζουν το μέλλον με αισιοδοξία και όλα αυτά «ντύνονται» μέσα σε κομμάτια unique φιλοσοφίας που κερδίζουν μια παντοτινή θέση στην γκαρνταρόμπα τους.\nΗ μόδα του χειμώνα… θα είναι κατά κάποιον τρόπο συνέχεια της capsule συλλογής μου “A Sense of New”, ενώ θα συνεχίζει την πορεία του τίτλου “A Sense of…" Είναι επηρεασμένη από τις γραμμές του 19ου αιώνα προσαρμοσμένες στην πολυδιάστατη καθημερινότητα της εποχής μας και πρόκειται για μια συλλογή «καλοδουλεμένων» tailored κομματιών που αναδεικνύουν τον δυναμισμό της σύγχρονης γυναίκας.\nΓια εμένα έμπνευση... ίσον ελευθερία πνεύματος και απεικόνιση της καθημερινότητας μέσα από το πρίσμα της τέχνης.\nΟι Έλληνες σχεδιαστές… έχουμε όλα τα εφόδια για να δημιουργήσουμε ένα πραγματικά καλύτερο αύριο τόσο στην εγχώρια όσο και στην παγκόσμια σκηνή της μόδας. Έχουμε πλούσια πολιτισμική κληρονομιά, έχουμε τον ήλιο και το απέραντο γαλάζιο, όσο κλισέ και αν ακούγεται αυτό. Όλα αυτά μας είναι αρκετά για ελεύθερη σκέψη γεμάτη εικόνες που θα αποτυπώνονται πάνω σε συλλογές με ταυτότητα.\nΜικρά καθημερινά πράγματα... που με γεμίζουν είναι η πρωινή βόλτα του σκύλου μου Ρέι και οι συναντήσεις με τους συνεργάτες μου στο ατελιέ μου -ο καθημερινός προγραμματισμός για την υλοποίηση των σχεδίων μου με κάνει να αισθάνομαι μια δημιουργική πληρότητα.\nΝέα projects… είναι σε εξέλιξη αυτό το διάστημα και περιλαμβάνουν τη δημιουργία ενός online καταστήματος που θα δίνει τη δυνατότητα σε περισσότερο κόσμο να έχει πρόσβαση στο brand καθώς και τη συνεργασία με ένα καταξιωμένο ελληνικό brand που θα είμαι σε θέση να ανακοινώσω σύντομα με μεγάλη χαρά.\nΤο αύριο... θα είναι σίγουρα καλύτερο!\nΟνειρεύομαι κι εύχομαι... όλο και περισσότερες γυναίκες να αγαπούν τις δημιουργίες μου και να βρίσκουν τον εαυτό τους μέσα σε αυτές. Θέλω να μπορώ να καλύπτω όλο και περισσότερο τις ανάγκες τους και να αφουγκράζομαι τι τους κάνει να αισθάνονται ο εαυτός τους.\nΣε 10 χρόνια θα ήθελα να είμαι… υγιής και πλήρης.\nΑγαπώ τη δουλειά μου γιατί... με κάνει να δημιουργώ όλα όσα οραματίζομαι και μου δίνει τη δυνατότητα να τα μοιράζομαι με όσους γοητεύονται από τη μόδα. Είναι υπέροχο να μπορείς να ενώνεις κόσμους, πολιτισμούς, τέχνες και ιδεολογίες πάνω σε ένα ύφασμα.\nΗ Ελλάδα μου… «Αν αποσυνθέσεις την Ελλάδα, στο τέλος θα δεις να σου απομένουν μια ελιά, ένα αμπέλι κι ένα καράβι. Που σημαίνει: με άλλα τόσα την ξαναφτιάχνεις». Σε αυτά τα λόγια του Οδυσσέα Ελύτη συνοψίζεται η Ελλάδα μου.\nΟι Έλληνες... έχουν λάμψη, όρεξη, ζωντάνια και μεράκι για το αύριο. Οι Έλληνες μπορούν να κατακτήσουν ό,τι θελήσουν, αρκεί να το συνειδητοποιήσουν!\nΕύχομαι… σε αυτήν τη δύσκολη περίοδο που διανύουμε να είμαστε όλοι υγιείς και να προσέχουμε ο ένας τον άλλον, γιατί μόνο έτσι θα μπορέσουμε να επιβιώσουμε και να βγούμε πιο δυνατοί από αυτό το κακό όνειρο στο οποίο πρωταγωνιστούμε τους τελευταίους μήνες.\nΘαυμάστε στην gallery τα κομμάτια της εμπνευσμένης συλλογής του!\nInfo: Περικλέους 58, Αθήνα, info@angelostsakiris.com, www.angelostsakiris.com


Φωτιά στο Βιτάλι - Συνελήφθη 57χρονος για ακούσιο εμπρησμό - Cyclades24\nΑρχική ΚΥΚΛΑΔΕΣ ΑΝΔΡΟΣ Φωτιά στο Βιτάλι – Συνελήφθη 57χρονος για ακούσιο εμπρησμό\nΦωτιά στο Βιτάλι – Συνελήφθη 57χρονος για ακούσιο εμπρησμό\nΔΕΥΤΕΡΑ, 21/11/2016. ΩΡΑ 21:00 Σύμφωνα με πληροφορίες για το σημερινό συμβάν στο Βιτάλι συνελήφθη από ανδρες του ανακριτικού τμήματος πυροσβεστικής Άνδρου στα πλαίσια του αυτοφώρου για πρόκληση πυρκαγιάς από αμέλει ο Κ.Ι. ετών 57 ημεδαπός. Θα ακολουθηθεί η νόμιμη διαδικασία.\nΔΕΥΤΕΡΑ, 21/11/2016, ΩΡΑ 15:30 Γύρω στις 13:00 φλόγες τύλιξαν θαμνώδη έκταση λίγο πριν το Βιτάλι. Επί τόπου έσπευσαν κάτοικοι και εντός ολίγου έφτασε η πυροσβεστική με τρία οχήματα και 7 άνδρες και ο ΣΕΔΑ με ένα όχημα και τρεις άνδρες. Λόγω του ανέμου (6 μποφόρ) το μετωπο διασπάστηκε στι τρία.\nΕυτυχώς οι κάτοικοι και οι πυροσβέστες κατάφεραν και ανέκοψαν την επέκταση της πυρκαγιάς έτσι μετά από δύο ώρες (περίπου 15:00) όλοι μαζί κατάφεραν και έσβησαν την φωτιά. Σύμφωνα με πληροφορίες από περιοίκους η φωτιά προήλθε από κάποιον απρόσεκτο που πήγε να κάψει ξερόχορτα και του ξέφυγε η κατάσταση. Ευτυχώς όμως πρόλαβαν και κάηκαν έτσι μόνο 8 στρέμματα. Η πυροσβεστική διεξάγει ανακρίσεις.\nΔΙΑΒΑΣΤΕ ΕΠΙΣΗΣ: Διακομιδή ασθενούς από την Τήνο στη Σύρο


Καταγγελία οργανωμένης μεταφοράς αδέσποτων ζώων τα οποία εγκαταλείπονται εντός των ορίων του Δήμου Εορδαίας. Αυτόπτες μάρτυρες αναφέρουν μεταφορά από όχημα με κρατικές πινακίδες. – Δήμος Εορδαίας\nΚαταγγελία οργανωμένης μεταφοράς αδέσποτων ζώων τα οποία εγκαταλείπονται εντός των ορίων του Δήμου Εορδαίας. Αυτόπτες μάρτυρες αναφέρουν μεταφορά από όχημα με κρατικές πινακίδες.\nΣυναυλία από την Φιλαρμονική ορχήστρα του Δήμου Εορδαίας «Αριστοτέλης» αύριο Σάββατο 4 Σεπτεμβρίου, στην κεντρική πλατεία της Πτολεμαΐδας.\nΔεύτερη συμμετοχή του Δήμου Εορδαίας στην «Ευρωπαϊκή Εβδομάδας Κινητικότητας».\nΤο τελευταίο χρονικό διάστημα παρατηρήθηκε το φαινόμενο συστηματικής και οργανωμένης μεταφοράς αδέσποτων ζώων συντροφιάς (σκύλων), τα οποία στη συνέχεια εγκαταλείπονται εντός των διοικητικών ορίων του Δήμου Εορδαίας (στην πόλη της Πτολεμαΐδας και στις Τοπικές Κοινότητες). Οι εν λόγω μεταφορές γίνονται κυρίως με κλειστά αυτοκίνητα τύπου βαν (συνήθως τις μεταμεσονύκτιες έως και τις πρώτες πρωινές ώρες) και τις πραγματοποιούν άνθρωποι οι οποίοι μεταφέρουν ζώα από άλλες περιοχές. Αυτό έχει ως αποτέλεσμα να αυξηθεί κατά πολύ ο αριθμός των αδέσποτων ζώων που χρήζουν περισυλλογής και φροντίδας.\nΤέλος ενημερώνουμε ότι η νομική υπηρεσία του Δήμου Εορδαίας θα προχωρήσει σε όλες τις απαιτούμενες ενέργειες προκειμένου να σταματήσει η συγκεκριμένη παράνομη μεταφορά, καθώς και να επιβληθούν οι εκ του νόμου κυρώσεις.


Κωδικός Περιοχής Zehdenick\nΠόλη ή Περιοχή: Zehdenick\nΟ κωδικός περιοχής για την Zehdenick είναι 03307. Για τον πλασματικό αριθμό τηλεφώνου 1107461 και τον κωδικό περιοχής 03307 ο αριθμός που θα καλέσετε είναι ο 03307 1107461. Και το Zehdenick βρίσκεται στη Γερμανία.\nΤο πρόθεμα κωδικού περιοχής αντιστοιχίζει τον αριθμό τηλεφώνου ενός συνδρομητή σε μια συγκεκριμένη τοποθεσία. Εκτός από τον κωδικό περιοχής υπάρχουν και άλλοι τύποι προθέματος: Διεθνή προθέματα χώρας, προθέματα παρόχων κινητής τηλεφωνίας και προθέματα διαφόρων υπηρεσιών. Αυτά συνδυάζονται για να εξυπηρετούν διάφορους σκοπούς. Όταν καλείτε από τη μια χώρα στην άλλη σε περιπτώσεις όπου ο παραλήπτης της κλήσης έχει σταθερό τηλέφωνο, το πρόθεμα χώρας συνδυάζεται με τον κωδικό περιοχής και τον αριθμό του συνδρομητή. Για τον πλασματικό αριθμό τηλεφώνου 1107461, τον κωδικό περιοχής 03307 (Zehdenick) και τον Κωδικός κλήσης χώρας 0049 ο αριθμός που θα καλέσετε είναι ο 0049 3307 1107461. Εάν η κλήση γίνεται σε μια κινητή συσκευή, ο Κωδικός κλήσης χώρας συνδυάζεται με το πρόθεμα του παρόχου κινητής τηλεφωνίας και τον αριθμό του συνδρομητή. Εάν πραγματοποιηθεί κλήση σε συνδρομητή στην ίδια χώρα, ο Κωδικός κλήσης χώρας μπορεί να παραλειφθεί. Στην περίπτωση εθνικών κλήσεων από ένα σταθερό δίκτυο σε άλλο, ο κωδικός περιοχής μπορεί επίσης να παραλειφθεί σε πολλές χώρες όταν και οι δύο συνδρομητές έχουν τον ίδιο κωδικό περιοχής. Ιδιαίτερα σε χώρες όπου οι συνδρομητές είναι σε θέση να διατηρήσουν τον ίδιο αριθμό τηλεφώνου μετά τη μετακίνησή τους σε άλλη τοποθεσία ή πόλη, ο κωδικός περιοχής - στην περίπτωση αυτή ο 03307- πρέπει επίσης να καλείται.\nΑν βρίσκεστε εκτός της Γερμανία και θέλετε να καλέσετε ένα άτομο στο Zehdenick, εκτός από τον κωδικό περιοχής, χρειάζεστε τον Κωδικός κλήσης χώρας που αντιστοιχεί στη χώρα που επιθυμείτε να καλέσετε. Ο Κωδικός κλήσης χώρας για τη Γερμανία είναι το +49 (0049), οπότε αν βρίσκεστε στην Ελλάδα και θέλετε να καλέσετε ένα άτομο στο Zehdenick, θα πρέπει να προσθέσετε στον αριθμό τηλεφώνου του εν λόγω ατόμου το +49 3307 ως πρόθεμα. Το μηδέν μπροστά από τον κωδικό περιοχής παραλείπεται στην περίπτωση αυτή. Για τον πλασματικό αριθμό τηλεφώνου 1107461, τον κωδικό περιοχής 03307 (Zehdenick) και τον Κωδικός κλήσης χώρας 0049 ο αριθμός που θα καλέσετε είναι ο 0049 3307 1107461.


Δημοσιεύτηκε: Κυριακή, 06 Δεκεμβρίου 2020 14:04\n21 περιστατικά στη Θήβα από τον ΕΟΔΥ…\nΜία ντουζίνα νέα κρούσματα ανακοίνωσε για τη Φθιώτιδα ο ΕΟΔΥ στο χάρτη του Σαββάτου 5 Δεκεμβρίου.\nΜέσα σε αυτά είναι και οι δύο αστυνομικοί των οποίων τα τεστ επέστρεψαν θετικά το βράδυ της Παρασκευής, αλλά και ο 54χρονος υπάλληλος εργοστασίου της Φθιώτιδας. Ο συγκεκριμένος έχει μπει σε καραντίνα την τελευταία εβδομάδα ως επαφή κρούσματος και την Παρασκευή έκανε το τεστ που βγήκε θετικό.\nΑπό τη Λαμία είναι επίσης άλλοι τρεις άνδρες 45, 62 και 64 ετών, καθώς και τρεις γυναίκες 41, 44 και 90 ετών. Τα άλλα τρία κρούσματα είναι από το Δήμο Καμένων Βούλρων και συγκεκριμένα ένας άνδρας 81 και μία γυναίκα 50 ετών από τον Άγιο Κωνσταντίνο και ένας ακόμη άνδρας 27 ετών από το Μώλο, ο οποίος τελικά δε μένει στην περιοχή.\nΕκτόξευση κρουσμάτων παρατηρήθηκε το τελευταίο 24ωρο στη Βοιωτία με 25 κρούσματα. Από αυτά τα 21 εντοπίζονται στη Θήβα και συγκεκριμένα 16 άνδρες και 5 γυναίκες. Τα δύο είναι ηλικιωμένο ζευγάρι ηλικίας 87 και 78 ετών. Οι υπόλοιπες γυναίκες είναι ηλικίας 27, 41, 52 και 53 ετών. Οι άνδρες είναι ηλικίας από 20 έως 58 ετών, συν ένα αγόρι 9 ετών.\nΔύο ακόμη κρούσματα εντοπίζονται στα Βάγια και είναι δύο γυναίκες 49 και 52 ετών και τα άλλα δύο, επίσης γυναίκες από Αλίαρτο 58 ετών και Ορχομενό 29.\nΣτην Εύβοια και την Ευρυτανία έχουμε από ένα (1) κρούσμα επίσης σε γυναίκες. Πρόκειται για 39χρονη από τα Ψαχνά και μ31χρονη από το Καρπενήσι.


Διακρίσεις για τον στίβο της Νίκης Βόλου στην ημερίδα κλειστού στίβου στο ΣΕΦ - TheNewspaper.gr\n-164 min. ago-Τα κρούσματα κορωνοϊού ξεπέρασαν τα 974.000\n-163 min. ago-Στην Κύπρο ο πρωθυπουργός για την Τριμερή Σύνοδο Ελλάδας-Κύπρου-Αιγύπτου\n-145 min. ago-Περισσότεροι από 27.000 οι νεκροί λόγω COVID-19\n-143 min. ago-Μπαράζ επιθέσεων σε σταθμευμένα οχήματα στην Αττική\n-124 min. ago-Σήραγγα από τη Λωρίδα της Γάζας στο έδαφός του ανακάλυψε το Ισραήλ\n-122 min. ago-Σε θρίλερ εξελίσσεται η δίκη της Χρυσής Αυγής\n-105 min. ago-Στα 25 τα νέα κρούσματα στη Νέα Ζηλανδία\n-102 min. ago-Πιστώνεται σήμερα το 70% της Βασικής Ενίσχυσης σε 540.000 αγρότες\n-92 min. ago-Η Hailey Bieber μόλις φόρεσε το it παλτό της σεζόν από τον οίκο Bottega Veneta\n-86 min. ago-39 νέοι θάνατοι και 7.595 νέα κρούσματα στη Γερμανία\nΠαρά τις δυσκολίες που παρουσιάστηκαν από την πρώτη στιγμή της αναχώρησής της αποστολής από το Πανθεσσαλικό Στάδιο, με τις ιώσεις, την προοπτική των μπλόκων των αγροτών, προστέθηκε και το σκάσιμο ενός λάστιχου από το λεωφορείο, που συνοδεύτηκε με δίωρη καθυστέρηση και μια μικρή περιήγηση τελικά από τους παράδρομους της Εθνικής Οδού, έγινε η άφιξη στις εγκαταστάσεις του ΣΕΦ στο “παρά ένα” με τους πρώτους “άτυχους” αθλητές να αγωνίζονται χωρίς να προετοιμαστούν κατάλληλα.\nΤην πρώτη μέρα αγωνίστηκε η κατηγορία των Παίδων και Κορασίδων με την συμμετοχή έξι αθλητών/τριων. Την Κυριακή ακολούθησαν οι κατηγορίες Παμπαίδων-Παγκορασίδων Α΄ και Β΄ με εννέα αθλητές/τριες.\nΑναλυτικά τα αποτελέσματα των αθλητών και αθλητριών της Νίκης Βόλου είναι τα εξής:\nΦλώρου Έφη στα 3000μ. 1η θέση με επίδοση 10΄32”\nΓούργου Μαρία στο μήκος 9η θέση με επίδοση 4.30μ.\nΑλεξανδρίδης Νίκος στα 400μ. 24η θέση με επίδοση 55΄΄85\nΣτασινός Αλκιβιάδης στα 400μ. 26η θέση με επίδοση 57΄΄28\nΜιαρίτη Ειρήνη στο ύψος με επόδοση 1.40μ.\nΤσουκαλά Δήμητρα (ασθένησε)\nΠΠ-ΠΚ Α΄ και ΠΠ-ΠΚ Β΄\nΜάνης Χάρης στα 60μ. 3η θέση με επίδοση 8”16\nΚόκκαλη Κατερίνα στο μήκος 3η θέση με επίδοση 4.85μ.\nΑλεξανδρίδου Δήμητρα στα 200μ. 6η θέση με επίδοση 8΄19΄΄\nΣταματίου Μαρία στα 60μ. 7η θέση με επίδοση 8΄΄37\nΓκαράς Χρήστος στα 300μ. 8η θέση με επίδοση 40΄΄74\nΤσιάνου Ανδρομάχη στα 60μ. 24η θέση με επίδοση 9΄΄10\nΕυθυμιοπούλου Ανδρονίκη στα 1000μ. 26η θέση με επίδοση 3΄59΄΄\nΤάκη Κων/να στα 60μ. 51η θέση με επίδοση 9΄΄40\nΦιλατζικιώτη Ξανθίππη (ασθένησε)\nΤο τμήμα στίβου της Νίκης Βόλου ευχαριστεί θερμά όλους όσους συνόδευσαν την αποστολή, παρά όλες τις δυσκολίες που αντιμετωπίστηκαν, για την συνεργασία, την κατανόηση και την στήριξή τους. Θα ήταν αμέλεια να μην ευχαριστήσουμε τους γονείς των αθλητών μας: κ. Σταματίου Στέλιο, κ. Αλεξανδρίδη Αλέξανδρο και κ. Ανδρουλάκη Ειρήνη των οποίων η βοήθεια έπαιξε σημαντικό ρόλο στην επιτυχημένη διεκπεραίωση της αποστολής.\nΤην αποστολή επίσης συνόδευσαν οι προπονητές του τμήματος Παρασκευόπουλος Παύλος, Βλαχάβας Απόστολος, Αηδονίδου Δήμητρα, Κολλυμένου Βάσω καθώς και ο έφορος του τμήματος Φάτσης Στέργιος.\nΑνοδική αντίδραση του Ευρώ στην απόφαση της ΕΚΤ να μην μεταβάλλει τα επιτόκια\n«Να διαχωρίσουμε το σοβαρό της υπόθεσης από τα μικροσυμφέροντα» – Ποδόσφαιρο – Super League 1 – A.E.K.\nΣαν σήμερα, 25 Ιανουαρίου – Ποδόσφαιρο – Super League 1


ΔΙΑΓΩΝΙΣΜΟΣ «ΥOUR BEST PHOTO»: Ο ΑΡΗΣ ΠΑΥΛΟΣ ΜΕΓΑΛΟΣ ΝΙΚΗΤΗΣ! – Photonet: για το φωτογράφο και τη φωτογραφία\nΔΙΑΓΩΝΙΣΜΟΣ «ΥOUR BEST PHOTO»: Ο ΑΡΗΣ ΠΑΥΛΟΣ ΜΕΓΑΛΟΣ ΝΙΚΗΤΗΣ!\nΠοιες εικόνες ισοψήφισαν στη 2 η θέση;\nΗ συμμετοχή σας στο διαγωνισμό ήταν εντυπωσιακή: πάνω από 300 λήψεις συγκεντρώθηκαν, μέσα σε 120 μόλις ώρες, κάνοντας εξαιρετικά δύσκολη τη δουλειά της κριτικής επιτροπής!\nΜεγάλος νικητής ανακηρύχθηκε ο Άρης Παύλος με την εικόνα που βλέπετε στην κορυφή της σελίδας! Κέρδισε μια Fujifilm X-A3 (χρώμα camel) kit με φακό XC16-50mm F3.5-5.6 OIS ΙΙ, προσφορά της Fujifilm Hellas AE!\nΣτην 2η θέση ισοψήφισαν δύο λήψεις, οι οποίες ανήκουν (αλφαβητικά) στους Κώστα Ιωαννίδη…\n…και Δημήτρη Τουσίμη!\nFUJIFILM Your best photo Φωτογραφικοί Διαγωνισμοί


Βρήκαμε Archives - Page 2 of 13 - Τετράποδα Νέα\nYou are here: Home › Βρήκαμε\nTag Archives: Βρήκαμε\nΒρέθηκε ημίαιμο κουτάβι Λαμπραντορ, μικρής ηλικίας (6-8 μηνών) στην Αγ. Παρασκευή, κοντά στο Υπουργείο Γεωργίας. Φοράει ένα κόκκινο υφασμάτινο περιλαίμιο αλλά είναι χωρίς ταυτότητα και τσιπάκι. Ζυγίζει 15 κιλά και θα γίνει το πολύ 20. Είναι πολύ παιχνιδιάρης, υγιέστατος και καθαρός. Αν τον χάσατε ή ενδιαφέρεστε να τον υιοθετήσετε επικοινωνήστε στο 6944311167, [email protected] Θα δοθεί […]\nΒρήκαμε παρατημένη και ταλαιπωρημένη τη σκυλίτσα της φωτογραφίας στην Πεντέλη, στο δρόμο προς Νέα Μάκρη. Είναι περίπου 13 χρονών. Έχει παραλήσει το δεξί πόδι λόγω τραύματος στη λεκάνη και η όρασή της έχει επηρεαστεί από την ηλικία της. Έχει φιλική συμπεριφορά και είναι πολύ συνεργάσιμη. Νοσηλεύεται σε κτηνιατρική στο Χαλάνδρι και ο κτηνίατρος θεωρεί ότι […]\nΒρήκαμε πανέμορφο αλλά πολύ φοβισμένο σκύλος στις 11/6/2013. Δεν είχε γνωρίσει την καλή πλευρά των ανθρώπων. Στην αρχή ήταν επιφυλακτικός, μετά άρχισε να καταλαβαίνει ότι δεν είναι όλοι οι άνθρωποι σκληροί. Είναι υγιής, χωρίς τσιπάκι, 10 μηνών, περίπου 10 κιλά και του λείπει η ουρίτσα του. Είναι πολύ ήσυχος και του αρέσει να κρύβεται πίσω […]\nΒρήκαμε να τριγυρνάει μοναχούλα της μια πανέμορφη κουταβίνα. Είναι περίπου 1,5 μηνών και θα γίνει μεσαίου μεγέθους, Αν είστε φιλόζωοι και θέλετε να γίνει δική σας για πάντα, τηλ. 6948 981 535.


Υπερήφανοι για τον Στάλιν οι Γεωργιανοι - OnAlert.gr\n60 χρόνια μετά τον θάνατο του Στάλιν και επικρατεί ακομη μια μεγάλη διαμάχη σχετικα με το πώς θα έπρεπε να τον "βλέπει" η ιστορία στην πατρίδα του την Γεωργία!\nΗ κληρονομιά που άφησε ο Στάλιν δεν ειναι και τόσο ξεκάθαρη καθώς στην Γεωργία για πολλούς - κυρίως τους ανω των 60 - ηταν ενα καλός άνθρωπος. Σε αντίθεση με τους νεότερους που θεωρουν οτι ακομη και η μνήμη του Σταλιν ειναι υπερβολική.\nΕκατομμύρια έχασαν τη ζωή τους όταν ο Στάλιν επέβαλε την τρομοκρατία για να ξεριζώσει τους "εχθρούς του λαού" για να "χτίσει" ένα κομμουνιστικό κράτος.\nΤο κύριο τουριστικό αξιοθέατο της πόλης ειναι ενα μουσείο αφιερωμένο στον Στάλιν. Το περίτεχνο κτίριο - του 1957- με τη συλλογή του από ηρωικές φωτογραφίες και την μάσκα θάνατο του Στάλιν, φαίνεται πως εχει παγώσει στο χρόνο.\nΤο τοπίο στην πόλη εχει αλλάξει απο την στιγμη που αποφάσιε ο Σαακασβίλι να παρει το άγαλμα απο την πλατεία και την κεντρική λεωφόρο - την λεωφόρο Στάλιν.\nΕνας βουλευτης απο το κόμμα του κ. Σαακασβίλι υποστηρίζει οτι αυτο το βημα ειναι ενα βήμα προς τα πισω για την Γεωργία. Ο κ. Καντελάακι λέει οτι το άγαλμα θα έπρεπε να είχε αφαιρεθεί πριν χρόνια. Καμια χώρα που φιλοδοξει να γίνει "φυσιολογικη" δεν μπορεί να εχει ώς σύμβολο τον Στάλιν - ενα απο τους πιο αιματηρους δικτάτορες στην ιστορία.\nTags: ΣΤΑΛΙΝ, ΓΕΩΡΓΙΑ, ΓΚΟΡΙ, ΔΕΛΤΙΟ, CULTURE,


Απορρίπτουν το προσχέδιο του ασφαλιστικού οι επιστημονικοί φορείς – pes.gr\nHome / Οικονομία / Απορρίπτουν το προσχέδιο του ασφαλιστικού οι επιστημονικοί φορείς\tΑπορρίπτουν το προσχέδιο του ασφαλιστικού οι επιστημονικοί φορείς\n32 Views Ομόφωνα, με έντονο, ανεπιφύλακτο και κατηγορηματικό τρόπο, απορρίπτουν το προσχέδιο νόμου της κυβέρνησης για το ασφαλιστικό οι επιστημονικοί φορείς της χώρας, όπως αυτό είδε το φως της δημοσιότητας χωρίς μάλιστα την οφειλόμενη στοιχειώδη προηγούμενη συζήτηση με τους κοινωνικούς φορείς, όπως υποστηρίζουν σε ανακοίνωσή τους ύστερα από συνάντηση των εκπροσώπων τους στα γραφεία του Δικηγορικού Συλλόγου Αθηνών.\n«Η κατάσταση είναι οριακή για τη συντριπτική πλειοψηφία των ενεργών ασφαλισμένων επιστημόνων οι οποίοι αδυνατούν να ανταποκριθούν στις ασφαλιστικές και φορολογικές τους υποχρεώσεις. Οι προτάσεις της κυβέρνησης ενισχύουν την αδυναμία αυτή και καταστρέφουν τον παραγωγικό ιστό της χώρας, βασικό τμήμα της οποίας αποτελούν οι επιστήμονες-ελεύθεροι επαγγελματίες» τονίζουν στην ανακοίνωσή τους.\nΟι επιστημονικοί φορείς ζητούν από την κυβέρνηση να αποσύρει τις επίμαχες διατάξεις και να ξεκινήσει έναν ουσιαστικό κοινωνικό διάλογο από μηδενική βάση. Επιπλέον, καλούν όλους τους επιστήμονες – ελεύθερους επαγγελματίες να συμμετέχουν στην κοινή πορεία προς το Υπουργείο Εργασίας και Κοινωνικών Ασφαλίσεων και τη Βουλή, την Πέμπτη 14/1/2016 και ώρα 12:00, με σημείο εκκίνησης τα γραφεία του ΔΣΑ (Ακαδημίας 60).\nΑπορρίπτουν ασφαλιστικού επιστημονικοί προσχέδιο φορείς\t2016-01-12\nTagged with: Απορρίπτουν ασφαλιστικού επιστημονικοί προσχέδιο φορείς\nPrevious: Σοβαρά επεισόδια από ακροδεξιούς χούλιγκαν σε γειτονιά αναρχικών στη Λειψία\nNext: O ΟΗΕ επιβεβαιώνει την σοβαρή κατάσταση λιμού στη Συρία


Με προφανή την επιθυμία των κ.κ. Γεωργιάδη και Αβραμόπουλου να ξεκαθαρίσει η εμπλοκή τους ή μη στο σκάνδαλο με την αμερικανική φαρμακοβιομηχανία, ο επικεφαλής της Οικονομικής Εισαγγελίας ζητάει από τους εισαγγελείς που έχουν ασχολούνται την υπόθεση, την επίσπευση της έρευνας για τη Novartis στο σκέλος που αφορά τυχόν σχέση του νυν υπουργού Ανάπτυξης και Επενδύσεων και του πρώην υπουργού Δημήτρη Αβραμόπουλου.\nΣυγκεκριμένα χθες, ο Χρήστος Μπαρδάκης απέστειλε παραγγελία στους τρεις εισαγγελικούς λειτουργούς που έχουν αναλάβει τον φάκελο της Novartis με την οποία τονίζει ότι η έρευνα για τα δύο πολιτικά πρόσωπα θα πρέπει να έχει ολοκληρωθεί «εντός ευλόγου χρόνου». Σύμφωνα με πληροφορίες, η Οικονομική Εισαγγελία κρίνει ότι ο «εύλογος χρόνος» δεν θα πρέπει να ξεπερνά τους δύο μήνες, καθώς οι δύο πολιτικοί ερευνώνται επί μια τετραετία.\nΟ επικεφαλής της αποκαλούμενης και «υπερεισαγγελίας» φαίνεται να είναι ιδιαίτερα αυστηρός στην παραγγελία του, κάνοντας λόγο για άτυπη ομηρία των Άδωνι Γεωργιάδη και Δημήτρη Αβραμόπουλου, αναφερόμενος σε πιθανή καθυστέρηση περαίωσης της έρευνας, η οποία «δύναται να θεωρηθεί προσβολή του θεμελιώδους δικαιώματος της δίκαιης δίκης όπως ορίζεται από την ΕΣΔΑ. Δεν έχει σημασία που εσείς αναλάβατε την υπόθεση τον Φεβρουάριο του 2021. Ο χρόνος προσμετράται», φέρεται να λέει στους οικονομικούς εισαγγελείς στην παραγγελία του.\nΥπενθυμίζεται ότι τον περασμένο Ιούλιο, ο κ. Μπαρδάκης είχε ζητήσει να ενημερωθεί εγγράφως από τους αρμόδιους εισαγγελείς για τις δικονομικές ενέργειες που έχουν προβεί όσον αφορά την υπόθεση, καθώς και χρονοδιάγραμμα για την εξέλιξη και ολοκλήρωση της διερεύνησής τους. Η εντολή τού κ. Μπαρδάκη για επίσημη ενημέρωση είχε διαβιβαστεί στους εισαγγελικούς λειτουργούς λίγες ημέρες αφότου ο κ. Γεωργιάδης είχε καταθέσει αίτημα για επίσπευση της έρευνας, όπως δικαιούται από τον νόμο.\nΜετά την ολοκλήρωση της έρευνας για τους κ.κ. Γεωργιάδη και Αβραμόπουλο, οι οικονομικοί εισαγγελείς θα συνεχίσουν την έρευνα και για τους περίπου 3.000 γιατρούς ανά την Ελλάδα που βρίσκονται εδώ και χρόνια στο εισαγγελικό μικροσκόπιο για μίζες από τη Novartis.


Κώστας Κωστής: Την επανάσταση θα την κάνει το κατεστημένο - Ειδήσεις - νέα - Το Βήμα Online\nΚώστας Κωστής: Την επανάσταση θα την κάνει το κατεστημένο\nΜε ένα αιρετικό βιβλίο, ο καθηγητής Οικονομικής Ιστορίας στο Πανεπιστήμιο Αθηνών Κώστας Κωστής (Τα κακομαθημένα παιδιά της Ιστορίας, εκδ. Πόλις) καταθέτει την άποψή του για το πώς εξελίχθηκε το ελληνικό κράτος, ποια είναι η ιδιοτυπία του και τα προβλήματά του. Χρησιμοποιώντας αναλυτικά εργαλεία, έρχεται σε κόντρα με παραδεδεγμένες απόψεις για τη διαμόρφωση του ελληνικού κράτους.\n24 Μαΐου 2013, 11:45 Ενημερώθηκε: 26 Μαΐου 2013, 05:45\n«Τα κακομαθημένα παιδιά της Ιστορίας».\nΕκδόσεις Πόλις, 2013, σελ. 896\nΓιατί χαρακτηρίζετε τους Ελληνες «κακομαθημένα παιδιά»;\n«Είναι μια έκφραση που χρησιμοποίησαν οι Δυτικοευρωπαίοι στη δεκαετία 1850-1860 για να χαρακτηρίσουν τη συμπεριφορά των Ελλήνων. Τον ίδιο χαρακτηρισμό έδωσαν και δύο σημαντικοί λόγιοι, ο Σπ. Ζαμπέλιος και ο Σ. Κουμανούδης, όπου ο καθένας με τον δικό του τρόπο επισημαίνει είτε ότι μερικές φορές το «τραβάμε» είτε ότι δεν ξέρουμε τι θέλουμε. Οι Δυτικοί πίστευαν ότι είμαστε απόγονοι των αρχαίων Ελλήνων και αυτός ήταν ένας λόγος να στηρίξουν τη δημιουργία του ελληνικού κράτους. Οι Ελληνες χρησιμοποίησαν αυτή την ιδιότητα, ανεξαρτήτως του πόσο είναι αλήθεια ή όχι, και ανέπτυξαν έναν ιδεολογικό σοβινισμό, με συνέπεια να αντιδρούν με έναν ιδιαίτερο τρόπο στηριζόμενοι σε αυτή την κληρονομιά».\nΛέτε ότι το ελληνικό κράτος είναι αποκύημα πολλών συμπτώσεων. Μπορούμε να τις προσδιορίσουμε;\n«Βεβαίως. Οι Δυτικοί ανακαλύπτουν την Ελλάδα και τον δυτικό πολιτισμό. Μέσα στην Οθωμανική Αυτοκρατορία δημιουργούνται δομές που αφορούν τους Ορθόδοξους, οι οποίοι στη συνέχεια εκμεταλλεύονται αυτό το παρελθόν. Ετσι, έχουμε ένα διεθνές περιβάλλον που πιέζει προς αλλαγές και εσωτερικούς μετασχηματισμούς που είναι σε μεγάλο βαθμό απόρροια αυτών των δυτικών πιέσεων και μεταβολών».\nΜιλάτε συχνά για ελίτ, πολιτικές και περιθωριακές; Ποιες είναι αυτές;\n«Πίσω απ’ όλες τις επαναστάσεις υπάρχουν κάποιες περιθωριακές ελίτ. Οι περιθωριακές ελίτ – ένας διεθνής όρος -αναφέρονται στη Φιλική Εταιρεία. Δεν είναι όμως αυτές οι ελίτ που διαμορφώνουν την αντίληψη για την ύπαρξη ή διαμόρφωση του ποιοι είναι οι Ελληνες. Κυρίως περιθωριακές ελίτ είναι αυτές που κατανοούν τις αλλαγές· στηρίζουν αυτές τις αλλαγές για να οδηγήσουν στην επανάσταση. Αρχικά αυτές εμφανίζονται σε ένα περιβάλλον αυτοκρατορικού τύπου, όπως είναι οι Φαναριώτες, οι κύκλοι του Πατριαρχείου, αλλά και τοπικές ελίτ, προύχοντες, καραβοκύρηδες. Αντιστοιχούν, κυρίως, σε αγροτικές κοινωνίες. Προϊόντος του χρόνου κάποιες χάνονται και άλλες, νέες, εμφανίζονται. Σήμερα είναι πολύ διαφορετικές, το πρόβλημα είναι σύνθετο και δύσκολο. Σημειώνω ότι κατά βάση οι πολιτικές ελίτ είχαν μια αυτόνομη παρουσία. Δεν πιστεύω ότι ο Χαρίλαος Τρικούπης ήταν ο εκπρόσωπος της αστικής τάξης ή ότι ο Ελευθέριος Βενιζέλος εκπροσωπεί με ευθύ τρόπο την αστική τάξη. Πρόκειται για πολιτικές ελίτ με επικεφαλής προσωπικότητες που έχουν συνειδητοποιήσει ποιο είναι το πρόβλημα της Ελλάδος μέσα σε ένα διεθνές περιβάλλον, το οποίο γίνεται όλο και πιο δύσκολο και ανταγωνιστικό για τη χώρα».\nΑρα, για εσάς τα πρόσωπα παίζουν ιδιαίτερο ρόλο;\n«Δουλειά του ιστορικού είναι να κατανοεί. Το έργο μιας κυβέρνησης ή ενός πολιτικού ηγέτη θα πρέπει να κρίνεται με βάση τους σκοπούς που είχαν θέσει και όχι με βάση το τι θα θέλαμε εμείς να έχουν κάνει ή λαμβάνοντας ως κριτήριο τις ηθικολογικές κρίσεις οπαδών και αντιπάλων. Στην τελευταία αυτή περίπτωση θα απορρίπταμε το έργο ακόμη και εκείνων που θεωρούμε ως σημαντικούς μεταρρυθμιστές στην ελληνική πολιτική Ιστορία. Ας θυμηθούμε ότι ένας πολιτικός όπως ο Ελευθέριος Βενιζέλος έκλεισε μια από τις πιο φιλόδοξες περιόδους διακυβέρνησης του ελληνικού κράτους, τα χρόνια 1928-1932, εν μέσω πολλών σκανδάλων και ενώ οι αντίπαλοί του είχαν υιοθετήσει το σύνθημα «Κάτω οι κλέφτες»».\nΤα εργαλεία σας, όπως γράφετε, είναι το διεθνές περιβάλλον και ο έλεγχος του πληθυσμού. Γιατί αυτά τα δύο;\n«Δεν είμαι οπαδός των μεγάλων θεωριών που προσπαθούν να τα εξηγήσουν όλα με κοινωνικούς μετασχηματισμούς που σώνει και καλά πρέπει να τους ανακαλύψουμε. Πιστεύω ότι υπάρχουν εργαλεία που συνάδουν με τη λογική του κράτους. Το ένα είναι το διεθνές περιβάλλον. Το άλλο είναι ο μηχανισμός του κράτους. Ενα κράτος μπορούμε να το καταλάβουμε από τον στρατό του, πώς δηλαδή διαχειρίζεται τους πληθυσμούς του. Δυστυχώς, δεν έχουμε καμία σχετική βιβλιογραφία. Είναι επίσης τα δημόσια οικονομικά που μας δείχνουν πώς αντιλαμβάνεται το κράτος την οικονομική διαχείριση των πόρων. Ο Τρικούπης έκανε μια μεγάλη τομή αντιλαμβανόμενος το διεθνές περιβάλλον και αναλαμβάνοντας μια φυγή προς τα εμπρός που οδηγεί την Ελλάδα σε μεγάλους μετασχηματισμούς. Φτιάχνει μια οικονομία για να μπορεί να δημιουργήσει έναν στρατό που να μπορεί να πολεμήσει. Μέχρι τότε ο στρατός ήταν για να επιβάλλει την εσωτερική τάξη. Αυτό είναι ένα νέο στοιχείο και όχι η εμφάνιση κάποιων αστών, που μάλλον εμφανίζονται ως αποκύημα των ενεργειών Τρικούπη παρά ως προϋποθέσεις αυτών των ενεργειών».\nΔηλαδή, δεν πιστεύετε στη θεωρία που λέει ότι στη χώρα μας δεν υπήρξε μια ολοκληρωμένη αστική τάξη, γι’ αυτό δεν είχαμε οικονομία, διοίκηση, θεσμούς και γενικότερα εκσυγχρονισμό;\n«Αυτές είναι οι εμμονές και η φτώχεια της ελληνικής Ιστορίας, η οποία δεν μπορεί να ξεφύγει από τα σχήματα αυτού του τύπου. Αν ψάξετε την εγχώρια βιβλιογραφία, από τον 18ο αιώνα αναζητούμε κάποιους αστούς που θα φέρουν την αλλαγή στην Ελλάδα. Και όμως, οι αλλαγές γίνονται».\nΜιλάτε για ελληνική ιδιοτυπία. Πώς την εννοείτε;\n«Κάθε εθνική περίπτωση είναι μια ιδιοτυπία. Υπάρχουν βεβαίως και κοινές συνιστώσες τις οποίες μπορούμε να δούμε ευκρινώς στο διεθνές περιβάλλον. Ανάλογες αλλαγές με αυτές στη χώρα μας γίνονται στη Βουλγαρία, στη Σερβία, στην Αγγλία, στη Γαλλία. Υπάρχουν αλληλεπιδράσεις αλλά δεν είναι ίδιες οι απαντήσεις για κάθε πρόβλημα. Π.χ. όταν η Ελλάδα, εκείνη την εποχή, ήθελε να φτιάξει ισχυρό στρατό, ακολουθούσε ένα παράδειγμα από τον δυτικό χώρο. Κάτι ανάλογο έκαναν και οι γείτονές της. Ενα άλλο παράδειγμα είναι το θέμα της δημοκρατίας. Στην Ελλάδα η πολλαπλότητα των ελίτ οδηγεί σε μια πολυφωνική δημοκρατία από την οποία δεν αποκλείεται κανένας, ενώ στη Σερβία υπάρχει ένα δυοπώλιο που οδηγεί σε συγκρουσιακές καταστάσεις. Στη Βουλγαρία υπάρχει σύγκρουση μεταξύ περιφερειακής και κεντρικής ελίτ».\nΠολύ συχνά λέγεται ότι το ελληνικό κράτος δεν μπορεί να ξεφύγει από την παθογένειά του, για παράδειγμα στο θέμα της δημοκρατίας. Εσείς το πιστεύετε;\n«Οχι. Η δήθεν παθογένεια του ελληνικού κράτους είναι μια εκ των υστέρων εκτίμηση. Δεν βλέπω η ελληνική δημοκρατία να μη στέκεται αρκετά καλά στα πόδια της. Ακόμη και στον 20ό αιώνα δεν βλέπω αυτή να διαφέρει από το δυτικό πρότυπο».\nΜοιάζει δηλαδή με εκείνη των αναπτυγμένων δυτικών κρατών, της Γαλλίας ή της Γερμανίας;\n«Είχαμε μια δημοκρατία ψυχροπολεμικού χαρακτήρα, με ένα αντικομμουνιστικό κράτος. Παρόμοια προβλήματα μπορείς να συναντήσεις στη Γαλλία την εποχή του πολέμου της Αλγερίας ή στην Ιταλία. Ακόμη και στις δημοκρατικές ΗΠΑ είναι γνωστό ότι ένα μεγάλο κομμάτι των πολιτών της δεν έχει δικαιώματα. Πρέπει να πάρουμε υπόψη μας τις συνθήκες της εποχής, το διεθνές ψυχροπολεμικό περιβάλλον, τα αντικομουνιστικά κράτη όπως λειτουργούσαν εκείνη την εποχή. Σήμερα έχεις μια δημοκρατία, παρά τα όποια προβλήματά της, η οποία στέκεται καλά στα πόδια της».\nΤο πελατειακό κράτος όλα αυτά τα χρόνια δεν υπονόμευε τη δημοκρατία;\n«Δεν θα συμμεριζόμουν μια τέτοια άποψη. Να σας το πω διαφορετικά. Η μονιμότητα έλυσε τα προβλήματα του κομματισμού στο κράτος καθώς, όπως γνωρίζετε, ως τότε ο εκάστοτε νικητής των εκλογών διόριζε τον δικό του μηχανισμό. Ακόμη και στις πιο αναπτυγμένες χώρες υπάρχουν φαινόμενα πελατειακών σχέσεων. Η διαφορά μας με τα αναπτυγμένα κράτη έχει να κάνει με τη δημόσια διοίκηση. Εκεί υστερούμε, δεν έχουμε καταφέρει να δημιουργήσουμε μια δημόσια διοίκηση αποτελεσματική, που θα είχε διαμορφώσει τους κανόνες του τρόπου διοίκησης του κράτους».\nΜπορεί να λυθεί το πρόβλημα του σωστού τρόπου διοίκησης του κράτους με την προστασία που προσφέρει η μονιμότητα;\n«Θεωρητικά μπορεί να λυθεί. Με τα προβλήματα που υπάρχουν σήμερα, τη διαφθορά και την ανικανότητα, δεν θα ήθελα να φανταστώ την κατάργηση της μονιμότητας. Θα ήταν ό,τι χειρότερο. Εφόσον δεν υπάρχουν κανόνες στη δημόσια διοίκηση, η άρση της μονιμότητας θα πολλαπλασίαζε τη διαφθορά. Αλλο η αξιολόγηση, άλλο οι συνέπειες και άλλο η κατάργηση της μονιμότητας. Λέμε συχνά ότι φταίει το κράτος, ενώ ο καημένος ιδιωτικός τομέας είναι καλός. Πρόκειται για απλουστευτικές εκτιμήσεις. Δεν υπάρχει το ένα μέρος χωρίς το άλλο. Δημόσιος και ιδιωτικός τομέας αλληλεξαρτώνται. Είναι οι δύο πλευρές του ίδιου νομίσματος».\nΗ άποψη ότι το Δημόσιο είναι μεγάλο σάς βρίσκει σύμφωνο;\n«Εχουμε στοιχεία ότι ιστορικά ποτέ δεν υπήρχε τόσο μεγάλο Δημόσιο όσο υποστηρίζεται. Αρχισε να μεγαλώνει στη δεκαετία του 1980. Δεν είναι ιστορικό φαινόμενο. Σήμερα παραμένει ζητούμενο το θέμα της οργάνωσης. Είναι βέβαια και ένα θέμα κουλτούρας, αλλά θα μπορούσες να δώσεις κάποιες λύσεις με απλό τρόπο. Το θέμα είναι πόσο είμαστε αποφασισμένοι να υποστούμε ένα κόστος αλλαγών».\nΣτο βιβλίο σας εκτιμάτε ότι σήμερα βρισκόμαστε σε ένα σημείο καμπής. Ποιο είναι αυτό;\n«Λάβετε υπόψη σας ότι το βιβλίο τελείωσε όταν δεν είχε αποσαφηνιστεί προς τα πού θα πήγαινε η Ελλάδα. Σήμερα τα πράγματα είναι λίγο πιο σαφή και νομίζω ότι την πορεία της Ελλάδας δεν μπορούμε να τη φανταστούμε εκτός Ευρώπης. Οι πολιτικές ελίτ της χώρας ουδέποτε αμφισβήτησαν την ευρωπαϊκή πορεία της χώρας. Θα ήταν καταστρεπτικό κάτι τέτοιο».\nΟ βρετανός συγγραφέας Τζόναθαν Κόου έλεγε πρόσφατα στη Θεσσαλονίκη ότι ένας ευρωσκεπτικισμός θα μας κάνει καλό για να αντιμετωπίσουμε την ευρωπαϊκή κρίση. Η κρίση της Ευρώπης δεν επηρεάζει και την Ελλάδα;\n«Δεν είναι η πρώτη φορά που η Ευρώπη αντιμετωπίζει μια κρίση. Δεν ξέρουμε πώς θα εξελιχθεί ο υπάρχων ευρωσκεπτικισμός. Σημασία έχει η Ελλάδα να παραμείνει ανοικτή στα ερεθίσματα του περιβάλλοντός της – κάτι που δεν είναι πάντα αυτονόητο. Αν δεν ξεπεραστεί η κρίση σε ευρωπαϊκό επίπεδο δύσκολα θα μπορούσαμε να μιλήσουμε για το μέλλον. Το ίδιο συμβαίνει και στην Ελλάδα. Η χώρας μας έχει και πιο ειδικά προβλήματα, όπως αυτό του δημοσίου χρέους. Δεν ξέρω αν υπάρχουν πολλοί τρόποι να λυθούν».\nΟ Παρασκευάς Αυγερινός στο πρόσφατο βιβλίο του γράφει ότι ακόμη και το ΠαΣοΚ που επαγγέλθηκε την αλλαγή δεν μπόρεσε να ξεφύγει από την εξυπηρέτηση των συμφερόντων. Συμφωνείτε;\n«Μετά τη Μεταπολίτευση έγιναν πολλές και σημαντικές μεταρρυθμίσεις: εδραίωση δημοκρατίας, σημαντικές θεσμικές και κοινωνικές αλλαγές. Το πρόβλημα είναι ότι φθάσαμε κάποια στιγμή το κράτος να ελέγχεται λιγότερο από τις πολιτικές ηγεσίες του και περισσότερο από τις ομάδες συμφερόντων. Εχω την εντύπωση ότι στο εξής τα περιθώρια για να συμβούν και πάλι τα ίδια θα είναι περιορισμένα και θα είμαστε υποχρεωμένοι να παίζουμε με διαφορετικούς όρους. Η οικονομική άνεση για να γίνουν ξανά τα ίδια δεν θα υπάρχει. Σήμερα υπάρχουν δεσμεύσεις που δεν θα μπορούμε να τις ξεπεράσουμε εύκολα».\nΤελικά ποιος θα κάνει τις αλλαγές στην Ελλάδα;\n«Το κατεστημένο θα κάνει την επανάσταση. Αυτοί ξέρουν τι πρέπει να κάνουν».\nΜια ιδιοτυπία του ελληνικού κράτους\n«Από πολλές απόψεις το ελληνικό κράτος που γεννιέται το 1833 αποτελεί προέκταση της οθωμανικής πραγματικότητας. Οι νέοι θεσμοί αλλά και ο πολιτικός λόγος που τους συνοδεύει ενδεχομένως αποκρύπτουν αυτή την πραγματικότητα, όπως και οι προσπάθειες του ίδιου του κράτους, και των τότε ή σημερινών λογίων του, να απο-οθωμανοποιήσουν το παρελθόν. Η συνέχεια ωστόσο ανάμεσα στις δύο ιστορικές περιόδους μπορεί να διαπιστωθεί όποιον τομέα της πολιτικής και κοινωνικής δραστηριότητας και εάν εξετάσουμε. Κυρίως δε σε επίπεδο διαχείρισης της πολιτικής εξουσίας, η πραγματικότητα αυτή επιβεβαιώνεται από τον τρόπο με τον οποίο το κράτος αντιμετωπίζει τους πληθυσμούς του: σε καμία περίπτωση δεν επιδιώκει – ούτε άλλωστε έχει και τις ικανότητες ή δυνατότητες να το κάνει – να διεισδύσει στον χώρο και στις τοπικές κοινωνίες, αλλά επαφίεται στη διακυβέρνησή τους με τη μεσολάβηση των τοπικών ελίτ αλλά και με τη διαπραγμάτευση μαζί τους.\nΗ ιδιαιτερότητα που μπορεί να εντοπιστεί στην ελληνική περίπτωση, σε σύγκριση με τα παραδείγματα γειτονικών χωρών, αφορά μάλλον τον τρόπο μεταχείρισης των προυχοντικών ομάδων: το βαυαρικό καθεστώς, ανεξάρτητα από τις εκάστοτε προτιμήσεις του, ουδέποτε απέκλεισε κάποια ομάδα από το πολιτικό παιχνίδι, δημιουργώντας έτσι ένα προηγούμενο το οποίο θα εξακολουθήσει να ισχύει και μετά την πτώση της απολυταρχίας. Πρόκειται για σημαντικό διακριτικό στοιχείο της ελληνικής πολιτικής ζωής που τη διαφοροποιεί από τις υπόλοιπες χώρες της Νοτιοανατολικής Ευρώπης και συνάμα δημιουργεί τις βάσεις, πολύ περισσότερο ασφαλώς από τους συνταγματικούς πειραματισμούς του Πολέμου της Ανεξαρτησίας, για τη δημοκρατική παράδοση που θα αναπτυχθεί σε όλη τη διάρκεια του 19ου αιώνα».\n(Απόσπασμα από το βιβλίο του Κώστα Κωστή «Τα κακομαθημένα παιδιά της Ιστορίας»)


Food can change your tank - Greek I\nΘα μπορούσε κάποια τροφή να αλλάξει μορφή στο ενυδρείο σας; Μέρος I\nΈνα άρθρο του Γιώργου Ι. Ρεκλού\nΟ όρος «σοβαρός χομπίστας» σημαίνει διαφορετικά πράγματα, ανάλογα με τον άνθρωπο που τον χρησιμοποιεί. Για κάποιους σημαίνει «αυτός που γνωρίζει», ενώ για κάποιους άλλους σημαίνει ο «έμπειρος». Πολύς κόσμος όμως, χρησιμοποιεί τον όρο για να δηλώσει κάποιον που διατηρεί αρκετά ενυδρεία ή κάποιον που είναι παθιασμένος με τη διατήρηση ψαριών στην αιχμαλωσία. Για μένα, ο όρος αντιπροσωπεύει απλά «εκείνον που ενδιαφέρεται να προσφέρει στα ψάρια του τις άριστες συνθήκες αιχμαλωσίας». Τόσο απλά. Άριστες συνθήκες, σημαίνει επίσης, άριστες φυσικοχημικές παράμετροι, σωστοί συγκάτοικοι στα ενυδρεία (σε ότι αφορά και στα τα είδη και στον αριθμό ψαριών στο ενυδρείο), κατάλληλο και λειτουργικό μικροπεριβάλλον (aquascape) και σωστή συντήρηση. Και δεν χρειάζεται κανείς να διαθέσει πολλά χρήματα. Απλά, θα πρέπει να επενδυθούν χρήματα με το σωστό τρόπο. Με αυτά στο μυαλό, πρόσφατα αντιμετώπισα ένα δίλημμα. Συνηθίζω να ταΐζω τα ψάρια μου με ένα σωρό διαφορετικές τροφές, που διαθέτονται στο ενυδρείο και με διαφορετικούς τρόπους, ώστε να επιτρέπεται η πρόσληψή τους από τα διαφορετικά είδη που διατηρώ μαζί και όλα τα ψάρια να προσλαμβάνουν τις αναγκαίες ποσότητες και ποιότητες τροφής. Έτσι, χρησιμοποιώ flakes που διασκορπίζω σε όλη τη στήλη του νερού (οπότε και τα ιχθύδια να μπορούν να τραφούν χωρίς να χρειαστεί να εγκαταλείψουν την ασφάλεια των καταφυγίων τους), μεγάλες βυθιζόμενες πελλέτες (που όλα τα μεγάλα ψάρια θα προσλάβουν στα μεσόνερα), επιπλέουσες πελλέτες (ώστε να προσλαμβάνονται από την επιφάνεια από τα μεγαλόσωμα είδη, ενώ τα μικρότερα μπορούν να τραφούν με τα flakes), ή γαρίδες (που απλά τις καταναλώνουν όσα ψάρια μπορούν). Τελευταία, χρησιμοποιώ ένα άλλο είδος τροφής: μικρές βυθιζόμενες πελλέτες. Το μέγεθός τους είναι σχεδόν ένα χιλιοστόμετρο (1 mm) σε διάμετρο, σχετικά μικρές δηλαδή για τα μεγαλόσωμα ψάρια μου, οπότε και πρέπει να τους παρέχω μεγάλες ποσότητες, αλλά και να ταΐζω περισσότερο από μία (1) φορά τη μέρα. Τα μεγαλόσωμα είδη, προσπαθούν να πάρουν όσες περισσότερες μπορούν όσο αυτές βρίσκονται ακόμη στα μεσόνερα, ενώ τα πιο μικρόσωμα θα τραφούν με αυτές που θα φτάσουν πρώτες στον πυθμένα. Όταν η στήλη του νερού καθαρίσει εντελώς από πελλέτες, τα μεγάλα – ακόμη πεινασμένα – ψάρια μου, θα αρχίσουν την αναζήτηση τροφής στην άμμο του πυθμένα. Διατηρώ αρκετά μεγάλο αριθμό αμμοδίαιτων (sand dwellers) ειδών, όπως επτά (7) Fossorochromis rostratus, ένα (1) Placidochromis electra και κάμποσα που τρέφονται αποκλειστικά στον πυθμένα, όπως τα τέσσερα (4) άτομα του γένους Synodontis και τα δύο (2) Pterygoplichthys multiradiatus μου, για τα οποία η αναζήτηση τροφής στο υπόστρωμα είναι η ίδια τους η φύση. Ενώ τα υπόλοιπα ψάρια μου προσλαμβάνουν τη μεγαλύτερη ποσότητα της τροφής τους από τα μεσόνερα, αυτά τα τελευταία προτιμούν το ψάξιμο στην άμμο του πυθμένα. Το θέαμα των F. rostratus ή του P. electra όταν σκαλίζουν την άμμο προς εύρεση τροφής είναι όμορφο, φυσική διαδικασία και πολύ ενδιαφέρουσα εικόνα. Όμως το aquascape του μεγάλου μου ενυδρείου δεν επέτρεπε σε αυτά τα είδη να ψάξουν για τροφή, όπως ακριβώς θα έκαναν στους φυσικούς υγρότοπους που ζουν άγρια, απλά και μόνο επειδή δεν υπήρχε «μεγάλη» ελεύθερη επιφάνεια του πυθμένα μόνο με άμμο ως υπόστρωμα, στην οποία θα περιπολούσαν προς άγραν τροφής. Όπως θα διαπιστώσετε, βλέποντας την επάνω φωτο, το μικροπεριβάλλον του ενυδρείου ήταν διαμορφωμένο με τέτοιο τρόπο ώστε να προσφέρεται ο μέγιστος αριθμός σπηλιών και ρωγμών και ένα συνεχές σύστημα από σήραγγες σε όλο το μήκος του ενυδρείου. Έτσι, τα ιχθύδια και τα μικρά «γατόψαρα» του γένους Synodontis μπορούσαν να μετακινηθούν οπουδήποτε, χωρίς τον κίνδυνο να γίνουν γεύμα στο σιτηρέσιο των haps. Οπότε έπρεπε να δημιουργήσω μία ανοιχτή αμμώδη περιοχή και παράλληλα να διατηρήσω αρκετή από την επιφάνεια του πυθμένα γεμάτη βράχους και πολλές κρυψώνες. Έπρεπε να κάνω αρκετές ανακατατάξεις στις πέτρες του μικροπεριβάλλοντος, να αυξήσω τα κρησφύγετα στις δύο άκρες του ενυδρείου και να μετακινήσω τα πάντα από το κέντρο του. Τελικά (κάτω φωτο), μία περιοχή με εμβαδόν ένα μέτρο (1 m) επί εξήντα πέντε εκατοστόμετρα (0,65 m) στο κέντρο, καθαρίστηκε από τις πέτρες και νέα άμμος προσετέθη για να αυξηθεί η στρωμάτωσή της από τρία έως έξι εκατοστόμετρα (3 cm – 6 cm) ακόμη, ποσότητα που θεώρησα μάλλον αρκετή. Μετά την εισαγωγή φρέσκιας άμμου, πάντοτε κάνω και μία μεγάλη μερική αλλαγή νερού για να απομακρύνω την λεπτή σκόνη, που δεν φεύγει με το πλύσιμο και μπορεί να θολώσει το νερό. Μία μερική αλλαγή νερού της τάξεως του ογδόντα τοις εκατό (80%), έγινε λοιπόν μέσα σε ένα διάστημα τεσσάρων (4) περίπου ωρών και τα ψάρια μου, όπως πάντοτε άλλωστε, έδειξαν να την απολαμβάνουν\nΤο «παλαιότερο» aquascape. Ο πέτρινος σχηματισμός «τρέχει» σε όλον τον κατά μήκος άξονα του ενυδρείου, δημιουργώντας συνεχείς σήραγγες και πολλές κρυψώνες. Δεν επέτρεπε όμως στα βενθοφάγα και στα αμμοδίαιτα είδη να τραφούν με τον ίδιο ακριβώς τρόπο που θα τρέφονταν στο φυσικό τους περιβάλλον.\nΤο «νέο» aquascape. Οι πέτρινοι σχηματισμοί περιορίζονται, αλλά με μεγαλύτερους βραχώδεις όγκους πλέον στις δύο άκρες του ενυδρείου, ενώ το κέντρο έχει καθαρίσει από πέτρες εντελώς. Τα υδρόβια φυτά μου του γένους Cryptocoryne (αριστερά) είναι καλύτερα ορατά και προσθέτουν στο γενικότερο οπτικό αποτέλεσμα.\nΦυσικά, αυτό που έχει τεράστια σημασία, δεν είναι το αν σε ‘μένα αρέσει περισσότερο αυτό το aquascape από το παλιότερο, αλλά τι νομίζουν γι’ αυτό τα ψάρια μου, αφού άλλωστε αυτά ζουν εντός του ενυδρείου. Τα ιχθύδια και τα «γατόψαρα», φάνηκε να μην νοιάζονται καθόλου και πέρα από τον αρχικό δισταγμό των plecos να διασχίσουν την «ανοιχτή» περιοχή, τα υπόλοιπα ψάρια ένοιωσαν σαν στο σπίτι τους. Τα ιχθύδια γρήγορα βρήκαν καινούργιες σπηλιές και στέκονταν μπροστά στα ανοίγματα των καινούργιων κατοικιών τους αρκετά χαρούμενα. Έπρεπε τώρα να «δοκιμάσω» τη λειτουργικότητα της νέας μορφής του aquascape, σε σχέση με την πρόσληψη της καινούργιας μου τροφής. Περίμενα ανυπόμονα οκτώ (8) ακόμη ώρες, ώστε να σιγουρευτώ πως κάθε ψάρι είχε το χρόνο του να προσαρμοστεί στο καινούργιο αυτό μικροπεριβάλλον και έπειτα τάισα την καινούργια τροφή των μικρών βυθιζόμενων πελλετών που προανέφερα, περιμένοντας να παρατηρήσω τις αντιδράσεις τους. Τα ιχθύδια, προσλάμβαναν την τροφή, όπως ακριβώς έκαναν και παλιότερα, ενώ τα περισσότερα haps, προσπαθούσαν να τραφούν με αυτή όσο αυτή βυθιζόταν. Όταν δεν επέπλεε πλέον καθόλου τροφή στην επιφάνεια, άρχισε το θέαμα. Καθόμουν αναπαυτικά σε μία μεγάλη πολυθρόνα με την φωτογραφική μηχανή ανά χείρας, έχοντας πρωτίστως καθαρίσει το φόντο από γυαλιστερά και αντανακλώντα αντικείμενα. Φυσικά δεν απογοητεύτηκα διόλου.


Καλό καλοκαίρι by mariamaliada1964 on Genially\nCreated on Mon Jun 07 2021 10:19:36 GMT+0000 (Coordinated Universal Time)\nΜια σχολική χρονιά έφτασε στο τέλος !!!!\nΜια άλλη μέρα για κακή μου τύχη με είδε ο δάσκαλος που εκείνη την ώρα πήγαινε στον κήπο του και με φώναξε να πάω κοντά του.Εγώ πάγωσα από το φόβο μου, ήξερα πως ερχόταν τιμωρία μεγάλη. Πόσα πουλιά έχεις στην τσέπη σου Γιαννιό με ρώτησε. Πέντε του απάντησα εγώ τρέμοντας από το φόβο μου. Αύριο το πρωί στο σχολείο να μου το θυμίσεις πριν από το μάθημα μου είπε και έφυγε.Την επόμενη ημέρα σκέφτηκα να κάνω τον άρρωστο και να μην πάω στο σχολείο μα φοβήθηκα μη γίνουν τα πράγματα χειρότερα και έτσι αποφάσισα να πάω αλλά να κάνω πως ξέχασα, ίσως να μη το θυμηθεί είπα.Λίγο όμως προτού τελειώσει το τελευταίο μάθημα φαίνεται πως το θυμήθηκε και πετάχτηκε σαν ελατήριο από τη θέση του. Για έλα εδώ Γιαννιό, τι σου είπα χθες; Το ξέχασα κύριε είπα και η καρδιά μου πήγε να σπάσει από το φόβο μου.Πόσα πουλιά μου είπες ότι σκότωσες, με ξαναρώτησε αγριεμένος. Πέντε κύριε του απάντησα. Πέντε λοιπόν βεργιές στα χέρια κι’ άλλες πέντε γιατί το ξέχασες.Το μεσημέρι στο φαγητό πως να κρατήσω το πιρούνι με τα πρησμένα χέρια μου. Μα και οι γονείς μου συνήγοροι του δασκάλου, καλά σου έκανε είπαν, ξύλο κι’ αυτοί, μα και για ψήλου πήδημα τράβηγμα των αυτιών μέχρι να ματώσουν.Μια φορά θυμάμαι ο δάσκαλος χτύπησε με τη βέργα τα χέρια της κόρης του, που κι’ αυτή ήταν στην έκτη τάξη γιατί δεν ήξερε καλά κάποιο μάθημα. Ύστερα όμως από λίγο εκείνη λιποθύμησε και έπεσε από το θρανίο. Το τι έγινε δεν περιγράφεται. Την πήρε στα χέρια του και άρχισε να τρέχει για τον γιατρό. Πιστέψαμε τότε πως ίσως να σταματούσε το κακό, μα αυτός το βιολί του, με το παραμικρό ξύλο.Κάποια άλλη φορά είπε σε κάποιο παιδί να του φέρει μια βέργα από το κτήμα του που ήταν σε κάποια ρεματιά. Έκοψε λοιπόν εκείνο μια βέργα από κάποιο δέντρο, την καθάρισε καλά από τον φλοιό της και το πρωί την έφερε στο δάσκαλο. Πες μου τώρα και το μάθημα του είπε. Μα για κακή του τύχη έκανε κάποιο λάθος και η βέργα που πριν είχε δώσει στο δάσκαλο εγκαινιάστηκε στα χέρια του.Το ποτήρι όμως ξεχείλισε ένοιωθα μέσα μου κάτι σαν μίσος για τον δάσκαλο, με δέκα χτυπήματα συνεχόμενα ποτέ κανένα παιδί δεν τιμωρήθηκε. Έπρεπε κατά τη γνώμη μου να τον εκδικηθώ, πως όμως; Και η ιδέα στο παιδικό μου μυαλό δεν άργησε να έρθει, ένα σχέδιο που έβαλα σε εφαρμογή αμέσως.Μόλις βράδιασε, πήρα κρυφά ένα πριόνι και το φακό μου, και πήγα στο σχολείο. Το κλειδί της πόρτας ήταν πάντα κρεμασμένο μ’ ένα κορδόνι σ’ ένα καρφί δίπλα στην είσοδο. Αφού κοίταξα τριγύρω και βεβαιώθηκα πως δεν με είδε κανένας, ξεκλείδωσα την πόρτα και μπήκα μέσα. Το σχέδιο μου ήταν να πριονίσω την καρέκλα του δασκάλου που βρισκόταν πάνω στην έδρα. Για να μη φανούν όμως ίχνη από το πριόνισμα, πήρα την καρέκλα και βγήκα έξω στην αυλή του σχολείου. Εκεί σε μια γωνιά άρχισα να κάνω τομές στα πόδια της καρέκλας. Αφού τελείωσα και καθάρισα τα ίχνη που άφησα, την έβαλα στη θέση της, κλείδωσα την πόρτα και έφυγα γρήγορα για το σπίτι μου, φροντίζοντας να μη βγω έξω, μα να διαβάσω και καλά τα μαθήματα μου.Την άλλη μέρα από τους πρώτους έφτασα στο σχολείο περιμένοντας το δάσκαλο. Στην ώρα του λοιπόν ανέβηκε στην έδρα, πήρε στα χέρια του τη βέργα, τη χτύπησε δυνατά πάνω στο γραφείο όπως έκανε πάντα και κάθισε στην ετοιμόρροπη καρέκλα. Που να αντέξει όμως το βάρος του ύστερα από την εγχείρηση που έκανε το πριόνι μου, τα πόδια της διαλύθηκαν κι’ εκείνος βρέθηκε κάτω από την έδρα κρατώντας τη μέση του. Όλα τα παιδιά γελούσαν ασταμάτητα. Αυτό όμως κράτησε λίγο γιατί μόλις φάνηκε πως η καρέκλα ήταν παγιδευμένη ποιος είδε το δάσκαλο και δε φοβήθηκε, μέχρι και την αστυνομία ειδοποίησε. Έναν έναν μας περνούσε από ιερή εξέταση. Για κάποια στιγμή φοβήθηκα, μα πάλι αφού δεν με είδε κανένας δεν θα μπορούσε να με κατηγορήσει ο δάσκαλος αν και ήμουνα μέσα στους δυο τρεις υποψήφιους δράστες κατά τη γνώμη του δασκάλου, που στην προκειμένη περίπτωση δεν έπεφτε και έξω.Όλη η μέρα πέρασε με το δάσκαλο και ένα χωροφύλακα να πηγαίνουν από σπίτι σε σπίτι για να βρουν τον ένοχο. Στο σπίτι μου η μητέρα μου διαβεβαίωσε το δάσκαλο πως ήμουν στο σπίτι διαβάζοντας όλο το προηγούμενο βράδυ.Τελικά όσο κι’ αν έψαξε δεν έμαθε ποτέ ποιος ήταν ο δράστης που τον έριξε από την καρέκλα και να χτυπήσει αρκετά όπως φαινόταν από το περπάτημα του. Το κακό όμως ήταν πως τα χτυπήματα στα χέρια με τη βέργα από τέσσερα έγιναν έξι και μάλιστα μας χτυπούσε με όλη του τη δύναμη. Αυτό το είχα βάρος στη συνείδηση μου γι’ αυτό και αποφάσισα δεύτερο χτύπημα, πιο δυνατό από το πρώτο.Τον σκορπιό σκέφτηκα. Στο χωριό μου, όποια πέτρα κι’ αν σήκωνες, θα έβρισκες και κάποιον από κάτω με το φαρμακερό του κεντρί στο τέλος της ουράς σηκωμένο πάντα προς τα πάνω. Βρήκα λοιπόν έναν αρκετά μεγάλο και τον έβαλα σπρώχνοντας τον μ’ ένα ξύλο σ’ ένα άδειο πακέτο από τσιγάρα. Σκέφτηκα λοιπόν σε κάποιο διάλειμμα που ο δάσκαλος έβγαινε έξω να τον ελευθερώσω πάνω στο γραφείο του. Τον έκρυψα λοιπόν στην αυλή του σπιτιού μου και την επόμενη ημέρα ξεκινώντας για το σχολείο τον πήρα μαζί μου.Ο δάσκαλος κάθε φορά την ώρα του διαλείμματος, άνοιγε το πακέτο με τα τσιγάρα που ήταν πάντα πάνω στο γραφείο, έπαιρνε ένα και το κάπνιζε έξω στην αυλή. Ήρθε λοιπόν το τελευταίο διάλειμμα και έβαλα σε εφαρμογή το σχέδιό μου. Κοίταξα γύρω μου όλα, τα παιδιά έπαιζαν στην αυλή, κανένα μέσα στην τάξη. Πήγα τότε στο γραφείο του, μα σαν είδα το πακέτο με τα τσιγάρα του, άλλαξα σχέδιο.Θαρρώ πως είναι καλύτερα να βάλω τον σκορπιό μέσα στο δικό του πακέτο είπα κ’ άρχισα να σπρώχνω μ’ ένα μολύβι το σκορπιό αναγκάζοντας τον να μετακομίσει από το δικό μου πακέτο στο μισογεμάτο του δασκάλου.Πέρασε το διάλειμμα κι’ άρχισε το μάθημα της τελευταίας ώρας, μα εγώ που μυαλό, τα μάτια μου ήταν καρφωμένα πάνω στο πακέτο με τα τσιγάρα του δασκάλου.Ήρθε λοιπόν η ώρα και σχολάσαμε, όλα τα παιδιά έτρεχαν να βγούνε έξω μα εγώ καθόμουν στη θέσει μου, δεν ξέρω τι έπαθα, σκεφτόμουν πως ίσως και να πέθαινε ο δάσκαλος από το δηλητήριο του σκορπιού πράγμα που δεν το ήθελα. Ενώ λοιπόν σηκωνόταν από την καρέκλα του και ήταν έτοιμος να πιάσει το πακέτο, έτρεξα προς το μέρος του και με όλη τη δύναμη της φωνής μου του φώναξα.Μη κύριε μην ανοίξεις το πακέτο μέσα έχω βάλει ένα σκορπιό μα μετάνιωσα, δε θέλω να πάθετε κάποιο κακό. Τότε πρόσεξε πως ήμουν ακόμα μέσα στην τάξη. Με κοίταξε λοιπόν καλά καλά στα μάτια λες και μ’ έβλεπε για πρώτη φορά. Χωρίς να πει λέξη, άνοιξε το πακέτο με προσοχή. Ο τεράστιος σκορπιός άρχισε να κινείται με σηκωμένη την ουρά του. Εγώ τότε άπλωσα τα χέρια μου και του είπα. Αυτή τη φορά κύριε μου αξίζει η τιμωρία και για όσα χτυπήματα θέλετε να μου δώσετε. Πήρε λοιπόν τη βέργα στα χέρια του, μα την άφησε πάλι κάτω. Πέσμου Γιαννιό με ρώτησε, αφού με μισείς όπως φαίνεται, γιατί με προειδοποίησες τώρα;Μα σας είπα κύριε, δεν θέλω να πάθετε κακό, λάθος έκανα το μετάνιωσα και σας ζητώ συγνώμη. Όμως κύριε θέλω να σας ρωτήσω, δεν υπάρχει άλλος τρόπος να μάθουμε γράμματα, παρά μονάχα με το ξύλο; Και μάλιστα με τόση δύναμη που να ματώνει κι’ η ψυχή μας; Αυτός όμως δεν μου απάντησε, πήρε τη βέργα στα χέρια του κι’ άρχισε να την περιεργάζεται λες και την έβλεπε πρώτη φορά. Ποιος ξέρει είπα μέσα μου πόσα χτυπήματα θα μου καταφέρει. Εκείνος όμως την έβαλε πάνω στα απλωμένα χέρια μου και μου είπε να τη σπάσω. Εγώ τα έχασα, σπάστην λοιπόν μου είπε πάλι ενώ προσπαθούσε να βρει τον σκορπιό και να τον σκοτώσει, που εν τω μεταξύ είχε πέσει στο δάπεδο.Την έβαλα λοιπόν στη γωνία της έδρας και με το πόδι μου την έσπασα. Φύγε τώρα να πας στο σπίτι και να διαβάσεις καλά τα μαθήματα σου μου είπε, ενώ συνέχιζε να ψάχνει το σκορπιό.Έφυγα λοιπόν από το σχολείο μα περίμενα λίγο πιο μακριά για να δω τι θα κάνει ο δάσκαλος.Πέρασε αρκετή ώρα μέχρι που φάνηκε στο δρόμο, να βαδίζει αργά για το σπίτι του, ποιος ξέρει τι να σκεφτόταν άραγε.Ένα όμως ήταν σίγουρο, το ξύλο κόπηκε μια για πάντα.Πηγή:Χαμομηλάκι και Γιάννης Χαρκιολάκης\nΑποστόλης Ζυμβραγάκης, "Εν αρχή ην η παιδεία"Η εκπαίδευση είναι η βενζίνη,μα η παιδεία είναι το όχημα.Η εκπαίδευση δίνει το μέσο,μα η παιδεία δίνει τον σκοπό.Η εκπαίδευση προσφέρει την επιβίωση,μα η παιδεία προσφέρει τη ζωή.Πριν βάλεις βενζίνη, πάρε όχημα.Πριν κατακτήσεις μέσο, απόκτησε σκοπό.Πριν εξασφαλίσεις την επιβίωση, άρχισε να ζεις.Εν αρχή ην η παιδεία.\nΑποστόλης Ζυμβραγάκης, "Στον μαθητή μου"Αν νομίζεις πως το να μαθαίνεις είναι δύσκολο,προσπάθησε να ξεμάθεις.Ρίζες οι γνώσεις που αποκτούμε,εξαπλώνονται βαθιά στα ενδόμυχά μας.Πόσο βαθιά πρέπει να σκάψειςαν χρειαστεί να τις εκριζώσεις.Όχι, δεν είναι αντίξοο να φυτέψεις σπόροκαι να τον αφήσεις να γίνει δέντρο.Το ζόρικο είναι να το ξεριζώσεις ριζικά,χωρίς να αφήσεις το παραμικρό υπόλειμμα.Πριν παραπονεθείς για την απαιτητική μάθηση,σκέψου πόσο χρόνο, κόπο και πόνο γλυτώνεις.Μην παρασύρεσαι από την αστόχαστη προτροπήτων ανέμελων καιρών.Μάθε σωστάγια να μην χρειαστεί να ξεμάθεις.


T.B. Sutton General Store (Granville, Τενεσί) - Κριτικές\nT.B. Sutton General Store: Εστιατόρια στην περιοχή\nΔραστηριότητες κοντά σε: T.B. Sutton General Store\nT.B. Sutton General Store, Granville - Κριτικές\nΝο 1 από 3 δραστηριότητες - Granville\nΥπάρχει πολλή ιστορία όχι μόνο εντός της αποθήκης, αλλά και σε όλη την πόλη. Οι ντόπιοι είναι πολύ φιλικό και εξυπηρετικό. Ήταν ωραία να μάθετε την ιστορία τους.\nΟ/η Chris N, VP Granville Museum & Sutton Ole Time Music Hour του T.B. Sutton General Store, έχει απαντήσει σε αυτή την κριτικήΑπάντηση: 30 Ιουλίου 2017\nΑυτό είναι ένα υπέροχα, γραφικά γενική αποθήκευση. Ο λαός της Granville είναι γνήσιο. Ο σύζυγός μου και εγώ ήμασταν σαν οικογένεια. Υπάρχει τόση πολλή ιστορία στο Sutton Γενική Αποθήκευση και στο Granville. Ήμασταν τυχεροί που ήμασταν εκεί κατά τη διάρκεια της Glitz και Grits Barn...Φεστιβάλ! Το Σάββατο το βράδυ είχαμε οικογενειακό στυλ δείπνο και παρευρέθηκαν Sutton Ole χρόνος ωρών μουσικής! Αυτό είναι ένα κρυφό κόσμημα!Περισσότερα\nΟ/η Chris N, VP Granville Museum του T.B. Sutton General Store, έχει απαντήσει σε αυτή την κριτικήΑπάντηση: 1 Ιουλίου 2017\nΚαλό παλιομοδίτικο μέρος & Φαγητό.\nΈνα βήμα πίσω στο χρόνο. Το σαββατοκύριακο το δείπνο και μουσική. Μεσημεριανό γεύμα τις καθημερινές. Πάντα να αισθανθείτε ευπρόσδεκτοι! Οι επιφυλάξεις που προτείνεται.\nΟ/η Chris N, VP Granville Museum του T.B. Sutton General Store, έχει απαντήσει σε αυτή την κριτικήΑπάντηση: 3 Ιουλίου 2017\nΠαρακολουθήσαμε Λασπώδεις ύδατα μπλε χόρτο. Ήταν υπέροχη ψυχαγωγία. Είχαμε ένα μέρος των 20, το φαγητό ήταν καταπληκτικό. Υπέροχη εξυπηρέτηση!Περισσότερα\nΟ/η Chris N, VP Granville Museum του T.B. Sutton General Store, έχει απαντήσει σε αυτή την κριτικήΑπάντηση: 29 Ιανουαρίου 2017\nΠολύ καλοί άνθρωποι, αλλά για το μεγαλύτερο πλήθος. Πήγαμε για ένα Σάββατο βράδυ. Ζητήσαμε να καθίσουν μαζί αλλά καθυστέρησαν λόγω της street πώματα και δεν μπορούσε να καθίσει μαζί. Το φαγητό για μένα δεν ήταν καλή, αλλά είμαι ιδιότροποι πρόχειρα. Νότια μαγειρεμένο φαγητό και ακριβό....Είχαμε να υπενθυμίζουν να μας φέρει τους φαγητά και ποτά, έτσι ώστε το άτομο στο τέλος του πίνακα μας βοήθησε επειδή η ηλικιωμένη κυρία που εκτρέφονται λήθη. Ωστόσο, όταν η κυρία cook τέλος παρατήρησα ότι ο σύζυγός μου, ανέφερε τότε ότι ήταν πλήρης. Ότι διατηρούσε ζητώντας το έκανε, αλλά είχα αρκετά και εξακολουθεί να φέρει τον περισσότερο όταν είπε ότι δεν ήταν πλήρης. Μας είπαν από ένα ηλικιωμένο ζευγάρι να διασφαλίσουμε ότι δεν υπάρχει χρόνος για την επόμενη φορά. Υπήρχε μια ηλικιωμένη κυρία που μίλησε για την ιστορία της αποθήκης και αγόρι ω φίλε μου δεν μπορούσαν να μιλήσουν. Ανέφερε απολαύσαμε κάθε λεπτό της παρέμβασής της.Το ίδιο το κατάστημα είχε πολλά γλυκά που θα μείνει στη μνήμη ως ένα παιδί και ορισμένες τρομακτικό αναζητούν κούκλες παντού. Η μουσική Bluegrass ήταν πολύ καλό.Περισσότερα\nΟ/η Chris N, VP Granville Museum του T.B. Sutton General Store, έχει απαντήσει σε αυτή την κριτικήΑπάντηση: 30 Δεκεμβρίου 2016\nΘα επιλέξουν την επίσκεψή σας σε αυτό το γραφικό μικρό πόλη με τον κόσμο πιο φιλιούς ανθρώπους. Νεαρά και παλιό, τόσο θα έχουν μια θαυμάσια ανάμνηση του επίσκεψη εδώ, εάν επιλέξετε να έρχονται κατά τη διάρκεια μια ήσυχη ώρα ή ένα από τα τεράστια φεστιβάλ.\nΟ/η Chris N, VP Granville Museum του T.B. Sutton General Store, έχει απαντήσει σε αυτή την κριτικήΑπάντηση: 22 Απριλίου 2016\nΈνα Σάββατο βράδυ Bluegrass\nΕγώ οδήγησα ο σύζυγός μου σχεδόν 2 ώρες για αυτή τη μικρή πόλη για να γιορτάσουμε τα γενέθλια. Έχουμε κάνει κρατήσεις για δείπνο και σχεδίαζαν να μείνετε στη συνέχεια για το Bluegrass συναυλία. Ήταν μια όμορφη διαδρομή με το αυτοκίνητο και είναι κυριολεκτικά στη μέση...του πουθενά αλλά σίγουρα αξίζει να το επισκεφθείτε. Το δείπνο είναι κοινότητα/οικογενειακό στυλ. Το φαγητό είναι βασική. Αυτή είναι η βασική χώρα Staples - πατάτες, ζαμπόν, πράσινα φασόλια κ. λπ. υπάρχει κανένα πρόβλημα με το φαγητό. Αλλά ήταν μόνο "καλά" - τίποτα αξέχαστη. Η εξυπηρέτηση είναι πολύ καλή και οι εθελοντές ήταν πολύ ευχάριστο και εξυπηρετικό. Η μουσική ήταν εξαιρετικό. Εάν μπορείτε να απολαύσετε Bluegrass δεν θα σας απογοητεύσει. Έχουν μια ζωντανή παράσταση κάθε Σάββατο βράδυ και κάνει εγγραφή για την μετάδοσης. Το κατάστημα διαθέτει μεγάλη ιστορία ως η πόλη. Έχει μια υπέροχη μαρίνα με καμπίνες καθώς και ένα κρεβάτι και πρωινό. Έχουν και πολλές εκδηλώσεις κατά τη διάρκεια του έτους και δεν είναι σίγουρα ένα μέρος ο σύζυγός μου και εγώ πρόκειται να επιστρέψει σύντομα. Αν αγαπάτε την ιστορία, ηρεμία και γαλήνη και καλοί άνθρωποι αυτό αξίζει το χρόνο.Περισσότερα\nΕπισκεπτόμενος Granville, TN\nΚάναμε μια ημερήσια εκδρομή στην ιστορική περιοχή Granville καθημερινή. Δεν υπάρχουν πολλά εκεί. Το Sutton general store είναι το αποκορύφωμα της πόλης, και σχεδόν το μόνο πράγμα στην πόλη. Το rode είναι περίπου 10.45 π.μ. και μοιάζει σαν ghost town. Δεν υπάρχουν αυτοκίνητα, χωρίς ανθρώπους,...χωρίς σημάδια ζωής. Στις 11.00 π.μ., το Sutton store άνοιξε. Ήταν το μόνο πράγμα που είναι ανοιχτό μέχρι τις 12:00 το μεσημέρι όταν οι άλλοι δύο μικρά καταστήματα άνοιξε. Εξερευνούσαμε την γενική αποθήκη και φάγαμε μεσημεριανό εκεί. Φαίνεται να είναι η μόνη επιλογή στην πόλη. Μια-δυο άλλα αυτοκίνητα και άνθρωποι περιπλανούνταν έφτασαν περίπου και στη συνέχεια αριστερά, το ίδιο και το κάναμε. Πήγαμε στο Granville βασίζεται σε ένα δεύτερο χέρι σύσταση. Το ζευγάρι που μας είπατε για ποτέ δεν είχε πάει εκεί. Δεν υπάρχουν και πολλά να δείτε και να κάνετε για την απόσταση που έχει διανυθεί.Περισσότερα\nΚαταπληκτικό παλαιά αποθήκη, μεγάλη ιστορία του ποταμού Cumberland, ζεστό και φιλικό προσωπικό καλό φαγητό φανταστικό bluegrass μουσική! Ένα κρυφό κόσμημα.\nΥπέροχο παλιό μαγαζί με καθαρά εμπορικό και υπέροχο γεύμα\nΑυτό είναι ένα πανέμορφο παλιό store στη μέση της πόλης. Υπέροχο μέρος για να φάτε ένα σάντουιτς και παγωτά σόδα. Υπέροχα έπιπλα αντίκες και τοπικά έργα τέχνης να κοιτάξει πάνω από δύο τεράστια ιστορία. Μου αρέσει το κοτόπουλο σάντουιτς στο ξινή ζύμη. Έχουν εξοχικό δείπνο...και ζωντανή μουσική τα σαββατοκύριακα. Πρόκειται για ένα πραγματικό κομμάτι της ιστορίας και είμαι πολύ χαρούμενη που διατηρούνται.Περισσότερα\nΛάβετε γρήγορα απαντήσεις από το προσωπικό του T.B. Sutton General Store και από προηγούμενους επισκέπτες.


Αποτελέσματα ATP Σοπότ, ΤΕΝΙΣ ATP - Μονά - Flashscore.gr\nΑποτελέσματα ATP Σοπότ, live αποτελέσματα, εξέλιξη\nΒΟΗΘΕΙΑ: Βρίσκεστε στη σελίδα αποτελέσματα ATP Σοπότ στο τμήμα ΤΕΝΙΣ/ATP - Μονά. Το Flashscore.gr προσφέρει ATP Σοπότ livescore, τελικά και επι μέρους αποτελέσματα, κλήρωση ATP Σοπότ και κατάταξη ATP - Μονά. Εκτός από τα αποτελέσματα ATP Σοπότ μπορείτε να παρακολουθήσετε 2000+ διοργανώσεις τένις από 70+ χώρες σε όλο τον κόσμο μέσω του Flashscore.gr. Απλά κάντε κλικ στο όνομα της κατηγορίας που βρίσκεται στο μενού αριστερά και επιλέξτε το τουρνουά που σας ενδιαφέρει. Τα αποτελέσματα ATP Σοπότ παρέχονται σε πραγματικό χρόνο, με live ανανέωση.


Ο Προμηθέας στα ημιτελικά | Η Εφημερίδα των Συντακτών\nΤο Λαύριο θα αντιμετωπίσει η ομάδα της Πάτρας για τα ημιτελικά του πρωταθλήματος με τον πρώτο αγώνα να διεξάγεται την Πέμπτη 20/05.\nΟ Προμηθέας (Δ. Αγραβάνης 21) θα είναι ο αντίπαλος του Λαυρίου στα ημιτελικά των πλέι οφ του πρωταθλήματος. Μετά από μια συναρπαστική σειρά με δυο «μπρέικ», οι Πατρινοί ήταν αυτοί που τελικά «επιβίωσαν», αφού νίκησαν χθες το Περιστέρι (Πέτεγουέι 15) με 86-58, στον τρίτο και καθοριστικό προημιτελικό που έγινε στο «Τόφαλος». Ετσι, έκαναν το 2-1 και ολοκλήρωσαν την ανατροπή απέναντι στην ομάδα της δυτικής όχθης που κατέλαβε την 6η θέση της βαθμολογίας, με 5ο τον ΠΑΟΚ.\nΟι ημιτελικοί, που κρίνονται πλέον στις 3 νίκες, ξεκινάνε την Τετάρτη (21.15, ΕΡΤ3) με την πρώτη αναμέτρηση του Παναθηναϊκού που έχει το απόλυτο πλεονέκτημα έδρας κόντρα στην ΑΕΚ (έχουν κοινή έδρα το ΟΑΚΑ). Ο 2ος ημιτελικός θα γίνει την Παρασκευή (21.15, ΕΡΤ3), ο 3ος την Κυριακή (21.00, ΕΡΤ3) και, αν χρειαστούν, ο 4ος την Τετάρτη (26/5, 20.00, ΕΡΤ3) και ο πέμπτος την Παρασκευή (28/5, 17.00, ΕΡΤ2).\nΗ σειρά του Λαυρίου (έχει πλεονέκτημα έδρας) με τον Προμηθέα ξεκινάει την Πέμπτη (21.00, ΕΡΤ3) από τη Λαυρεωτική με τις έδρες να πηγαίνουν εναλλάξ. Ακολουθούν το 2ο παιχνίδι που θα γίνει το Σάββατο (18.00, ΕΡΤ3), το 3ο τη Δευτέρα (20.00, ΕΡΤ3) και, αν χρειαστεί, το 4ο την Πέμπτη (27/5, 20.00, ΕΡΤ3) και το 5ο το Σάββατο (29/5, 20.00, ΕΡΤ3).\n● Τα τρία κρούσματα κορονοϊού που εμφανίστηκαν στην Αναπτυξιακή ομάδα του Ολυμπιακού ανάγκασαν την ΕΟΚ να αναβάλει τις αναμετρήσεις του για τη 14η με την Καβάλα εκτός (19/5) και για τη 15η αγωνιστική το ντέρμπι με τον Απόλλωνα Π. εντός (22/5).\n● Την Παρασκευή 21 Μαΐου αναμένεται στην Αθήνα ο Ρικ Πιτίνο για να πιάσει δουλειά στην Εθνική ομάδα με θέα τη συμμετοχή της στο Προολυμπιακό Τουρνουά του Καναδά. Η έναρξη της προετοιμασίας έχει οριστεί για την 1η Ιουνίου με τους διαθέσιμους παίκτες, μέχρι να ενσωματωθούν και οι υπόλοιποι, ενώ το πρόγραμμα των φιλικών το έχουν ήδη ετοιμάσει οι συνεργάτες του, Θανάσης Σκουρτόπουλος, Ηλίας Παπαθεοδώρου και Σωτήρης Μανωλόπουλος.